
Okresný súd Stará Ľubovňa 6Csp/37/2025 8525200901 15. 04. 2026 JUDr. Miriam Szárazová ECLI:SK:OSSL:2026:8525200901.3
Opravné uznesenie Okresný súd Stará Ľubovňa, v spore žalobcu: Intrum Slovakia s. r. o., Mýtna 48, 811 07 Bratislava – Staré Mesto, IČO: 35 831 154, právne zastúpený: JUDr. Ján Šoltés, advokát, Mýtna 48, 811 07 Bratislava – Staré Mesto, proti žalovanému: A. B., nar. XX.X.XXXX, trvale bytom C. XXXX/XXX, XXX XX D. E., o zaplatenie 173,98 eur s príslušenstvom, o oprave vo výroku I. rozsudku Okresného súdu Stará Ľubovňa č. k. 6Csp/37/2025-106 zo dňa 12.2.2026, takto rozhodol: Súd o p r a v u j e výrok I. rozsudku Okresného súdu Stará Ľubovňa č. k. 6Csp/37/2025-106 zo dňa 12.2.2026 tak, že správne znie: „Žalovaný je povinný zaplatiť žalobcovi istinu úveru vo výške 164,00 eur spolu s úrokom z omeškania vo výške 6,25 % ročne zo sumy vo výške 164,00 eur od 29.11.2025 do zaplatenia, a to v lehote do 3 dní od právoplatnosti tohto rozsudku“. odôvodnenie: 1. Okresný súdu Stará Ľubovňa v merite veci rozhodol rozsudkom č. k. 6Csp/37/2025-106 zo dňa 12.2.2026 tak, že: „I. Žalovaný je p o v i n n ý zaplatiť žalobcovi istinu úveru vo výške 164,00 eur spolu s úrokom z omeškania vo výške 6,25 % ročne zo sumy vo výške 164,00 eur od 29.11.2025 do zaplatenia. II. V prevyšujúcej časti žalobu z a m i e t a. III. Žalobcovi p r i z n á v a nárok na náhradu trov konania v rozsahu 88,52 %, ktoré je povinný zaplatiť žalovaný, pričom o výške náhrady rozhodne súd prvej inštancie samostatným uznesením po právoplatnosti tohto rozsudku.“ 2. Pri vyznačovaní právoplatnosti a vykonateľnosti rozsudku č. k. 6Csp/37/2025-106 zo dňa 12.2.2026 bolo zistené, že pri jeho písomnom vyhotovovaní došlo k zrejmej nesprávnosti v písaní, keď v jeho výroku I. chýba dovetok týkajúci sa lehoty na plnenie. 3. Podľa § 224 CSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. Podľa § 234 ods. 1 CSP, ak nie je ďalej ustanovené inak, použijú sa na uznesenie primerane ustanovenia o rozsudku. 5. Na základe vyššie uvedeného súd v zmysle ust. § 224 a § 234 ods. 1 CSP opravil chybu v písaní vo výroku I. rozsudku č. k. 6Csp/37/2025-106 zo dňa 12.2.2026 a doplnil ho o lehotu na plnenie slovami „a to v lehote do 3 dní od právoplatnosti tohto rozsudku“.
6. V ostatných častiach zostáva rozsudok Okresného súdu Stará Ľubovňa č. k. 6Csp/37/2025-106 zo dňa 12.2.2026 nezmenený. Poučenie: Proti tomuto uzneseniu nie je prípustné odvolanie.

Zdroj: KAUZIS.SK – https://www.kauzis.sk/judikatura/r/ECLI:SK:OSSL:2026:8525200901.3 (dáta aktuálne k 14. 11. 2026). Záväzné je znenie zverejnené súdom.




